~ શરૂઆત સાવ અજાણ વ્યક્તિ જેવી જ કહી શકાય. હું માઈકલ જેક્શન વિશે ત્યાં સુધી કઈ જ નહતો જાણતો, જ્યાં સુધી એમના નિધનના સમાચાર ટીવીમાં વારંવાર મારા ધ્યાનમાં ન આવ્યા. એમને શ્રદ્ધાંજલિ આપવા અને ન્યુઝ દરમિયાન એમના ડાન્સની કલીપો પણ ચાલ્યા કરતી. હું સમાચાર પણ જોતો અને ડાન્સ પણ… મને એ અનબિલિવેબલ સ્ટેપ્સ જોવા ગમતા હતા. હું એ વખતે પાંચમા કે છઠ્ઠા ધોરણમાં હતો, કદાચ ત્યારે જ મને પ્રથમ વાર ખબર પડી કે કોઈ આવો ડાન્સર પણ હતો. એ સ્ટેપ્સ જોઈને એમ મને જરા સરખી પણ ખબર ન પડતી. કદાચ હું એ બધું ભૂલી શકત જો ન્યુઝ ચેનલો વારંવાર એ જ રિપીટ ન કર્યા કરતી હોત. હું બસ દરેક નવા મથાળાઓ સાથે એ દિવસે માઈકલ જેકસનના મુવ્સને ટીવીમાં જોતો રહ્યો.